ಚಿಕ್ಕ ಮಕ್ಕಳಿಗೆ ಸೆಕ್ಸ್ ಎಜುಕೇಷನ್ ಪಾಠ ಮಾಡಿದ ಯೋಗೀಶ್ ಮಾಸ್ಟರ್ – ವಿಡಿಯೋ ವೈರಲ್

ಬೆಂಗಳೂರು: ಮಕ್ಕಳಿಗೆ ಸೆಕ್ಸ್ ಎಜುಕೇಷನ್ ಬಗ್ಗೆ ದೇಶಾದ್ಯಂತ ಬಿಸಿಬಿಸಿ ಚರ್ಚೆ ನಡೆಯುತ್ತಿರುವಾಗಲ್ಲೇ ಯೋಗೀಶ್ ಮಾಸ್ಟರ್ ತಮ್ಮ ಮಕ್ಕಳಿಗೆ ಸೆಕ್ಸ್ ಎಜುಕೇಷನ್ ಬಗ್ಗೆ ಪಾಠ ಮಾಡಿದ್ದಾರೆ. ಮಕ್ಕಳು ಸೆಕ್ಸ್ ಎಜುಕೇಷನ್ ಬಗ್ಗೆ ಮಾತನಾಡುವ ವಿಡಿಯೋ ಈಗ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದ್ದು, ಪರ ವಿರೋಧದ ಚರ್ಚೆ ಕೂಡ ಜೋರಾಗಿದೆ.

ಡುಂಡಿ ಎಂಬ ಪುಸ್ತಕದಿಂದ ಹೆಸರುವಾಸಿಯಾದ ಯೋಗೀಶ್ ಮಾಸ್ಟರ್ ಈಗ ಮತ್ತೊಮ್ಮೆ ಸಾಮಾಜಿಕ ಜಾಲತಾಣಗಳಲ್ಲಿ ಸದ್ದು ಮಾಡುತ್ತಿದ್ದಾರೆ. ತಮ್ಮ ಇಬ್ಬರು ಮಕ್ಕಳಿಗೆ ಸೆಕ್ಸ್ ಆರ್ಗನ್ಸ್ ಹಾಗೂ ಸೆಕ್ಸ್ ಎಜುಕೇಷನ್ ಬಗ್ಗೆ ಪಾಠ ಮಾಡಿದ್ದಾರೆ.

ಮಾಸ್ಟರ್: ಸೆಕ್ಸ್ ಎಜುಕೇಷನ್ ಬೇಕು ಅಥವಾ ಬೇಡ ಎಂದು ಒಬ್ಬೊಬ್ಬರು ಒಂದೊಂದು ಥರಾ ಹೇಳ್ತಾರೆ. ನೀವೇನು ಹೇಳ್ತೀರಿ?
ಇಬ್ಬರೂ: ಬೇಕು
ಮಾಸ್ಟರ್: ಸೆಕ್ಸ್ ಎಜುಕೇಷನ್ ಬೇಕು ಅಂತೀರಿ. ಸೆಕ್ಸ್ ಅಂದರೆ ಏನು? ಸೆಕ್ಸ್ ಎಜುಕೇಷನ್ ಅಂದ್ರೆ ಏನು?
ದೇವಿ (ಮಗಳು): ಹುಡುಗ – ಹುಡುಗಿ ಅಂತ ಐಡೆಂಟಿಫೈ ಮಾಡೋದು, ಗುರುತಿಸೋದು ಅವರವರ ಸೆಕ್ಸ್ ಆರ್ಗನ್ಸ್ ಮೇಲೆ. ಈ ಸೆಕ್ಸ್ ಆರ್ಗನ್ ಏನು ಕೆಲಸ ಮಾಡುತ್ತೆ ಅಂತ ತಿಳಿದುಕೊಳ್ಳೋದೇ ಸೆಕ್ಸ್ ಎಜುಕೇಷನ್.
ಮಾಸ್ಟರ್: ಸರಿ ಸೆಕ್ಸ್ ಎಜುಕೇಷನ್ ಎಲ್ಲಿಂದ ಶುರು ಮಾಡೋದು?
ದೇವಿ (ಮಗಳು): ನಮಗೆ ಅದರ ಹೆಸರೇಳಿ? ಅದೇನು ಕೆಲಸ ಮಾಡುತ್ತೆ ಅಂತಾನೆ ಶುರು ಮಾಡ್ಬೇಕು.
ಮಾಸ್ಟರ್: ನಿಮಗೆ ಅದರ ಹೆಸರು ಗೊತ್ತಾ….?
ಕೈವಲ್ಯ (ಮಗಳು): ಗೊತ್ತು. ತಿ……..!
ದೇವಿ (ಮಗಳು): ತಿ…..ಅಲ್ಲ. ತಿ……ಅಂದ್ರೆ ಹಿಂದೆ ಇರೋದು. ಸೆಕ್ಸ್ ನ ಐಡೆಂಟಿಫೈ ಮಾಡೋ ಆರ್ಗನ್ನು ಹುಡುಗಿಯರಿಗೆ…… ಅಂತ ಇಂಗ್ಲಿಷ್‍ ನಲ್ಲಿ. ಕನ್ನಡದಲ್ಲಿ ……. ಅಂತೀವಿ. ಹುಡುಗರದಕ್ಕೆ…..ಅಂತ ಅಂತೀವಿ
ಮಾಸ್ಟರ್: ನೀವು ಹೀಗೆಲ್ಲಾ ಓಪನ್ನಾಗಿ ಸೆಕ್ಸ್ ಬಗ್ಗೆ ಮಾತಾಡ್ಬೋದಾ?
ಕೈವಲ್ಯ (ಮಗಳು): ಹೌದು. ಕಣ್ಣು ಮೂಗು ಬಾಯಿ ಇದ್ದಂತೆ ಅದೂನೂ ಪಾರ್ಟ್ ಆಫ್ ದಿ ಬಾಡಿ.
ಮಾಸ್ಟರ್: ಸರಿ, ನಿಮ್ಮ ಸ್ಕೂಲಲ್ಲಿ ಪಾರ್ಟ್ ಆಫ್ ದಿ ಬಾಡಿನೆಲ್ಲಾ ಹೇಳ್ಕೊಟ್ರಾ?
ಕೈವಲ್ಯ (ಮಗಳು): ಇಲ್ಲ. ಪಾರ್ಟ್ ಆಫ್ ದಿ ಬಾಡಿ ಪಿಕ್ಚರ್ ನಲ್ಲಿ ಏನೂ ಹೇಳಿಕೊಟ್ಟಿಲ್ಲ
ಮಾಸ್ಟರ್: ಅವೆಲ್ಲಾ ಹೇಳಲೇಬೇಕಾ?
ಕೈವಲ್ಯ (ಮಗಳು): ಹೌದಲ್ವಾ ದಿನಾನು ನಾವು ಅದನೆಲ್ಲಾ ನೋಡ್ತೀವಿ. ಅದರ ಫಂಕ್ಷನ್ಸ್ ನೆಲ್ಲಾ ನೋಡ್ತಾ ಇರ್ತೀವಿ
ಮಾಸ್ಟರ್: ಇದೆನೆಲ್ಲಾ ಯಾರು ಹೇಳಿದ್ದು?
ದೇವಿ (ಮಗಳು): ನೀನು ಮತ್ತು ಅಮ್ಮ
ಮಾಸ್ಟರ್: ಸೆಕ್ಸ್ ಎಜುಕೇಷನ್ ಯಾರು ಕೊಡಬೇಕು?
ದೇವಿ (ಮಗಳು): ಪೇರೆಂಟ್ಸ್ ಮತ್ತು ಟೀಚರ್ಸ್
ಮಾಸ್ಟರ್: ಮತ್ತೆ ಸೆಕ್ಸ್ ಎಜುಕೇಷನ್ ಸಪರೇಟ್ ಲೆಸನ್ ಬೇಕಾ?
ದೇವಿ (ಮಗಳು): ಏನೂ ಬೇಡ ಅನ್ಸುತ್ತೆ. ಪಾರ್ಟ್ ಆಫ್ ದಿ ಬಾಡಿ ಹೇಳಿಕೊಟ್ರೆ ಅದನ್ನೂ ಹೇಳಿಕೊಟ್ರೆ ಸಾಕು.
ಕೈವಲ್ಯ (ಮಗಳು): ಮತ್ತೆ ಅದನ್ನು ನೋಡ್ದಾಗ ಮಕ್ಕಳಿಗೆ ಶೇಮ್ ಶೇಮ್ ಅನ್ನಬಾರದು. ಶೇಮ್ ಶೇಮ್ ಅಂದ್ರೆ ಮಕ್ಕಳು ಅದರ ಬಗ್ಗೆ ಯಾರತ್ರನೂ ಮಾತಾಡದೇ ಇಲ್ಲ

ನೋಡಿದ್ರಲ್ಲ ಮಕ್ಕಳು ಸೆಕ್ಸ್ ಎಜುಕೇಷನ್ ಬಗ್ಗೆ ಹೇಗೆಲ್ಲ ಮಾತನಾಡಿದ್ದು ಎಂದು. ಇಂತಹ ಎಜುಕೇಷನ್ ಮನೆಯಲ್ಲೇ ಹೇಳಿಕೊಟ್ಟರೆ ಮಕ್ಕಳು ಮುಂದೆ ತಪ್ಪು ಮಾಡುವುದು ಶೇಕಡಾ 90 ರಷ್ಟು ಕಡಿಯಾಗುತ್ತೆ ಎಂದು ಯೋಗೀಶ್ ಮಾಸ್ಟರ್ ಹೇಳುತ್ತಾರೆ.